Uusi liikennepalvelulaki mullistaa taksialan sunnuntaina. Lähitaksi kampanjoi antamalla matkustajien päättää taksien hinnat yhden päivän ajan. Muut alueen isot taksiyritykset eivät lähde tempaukseen mukaan.

Uusi taksilaki astuu voimaan sunnuntaina 1. heinäkuuta. Kevään mittaan on spekuloitu paljon sitä, mitä taksien hinnoille tapahtuu, kun uusi laki astuu voimaan. Nousevatko vai laskevatko hinnat, tuleeko kyydeistä kiinteähintaisia ja entäs ne sovellukset. Ei ihme jos kuluttajan pää menee pyörälle.